Ալեքսեյ Ագոպյան

Ալեքսեյ Միհրանի Ագոպյան (), հայազգի ուկրաինացի դերասան։ Հայտնի է դարձել «Մասկի շոու» () և «Կալամբուր» () հեռուստահաղորդումների մասնակցությամբ։

 Կենսագրություն 
Ծնվել է 1960 թվականի հոկտեմբերի 9-ին Օդեսայում։ Ավարտել է Օդեսայի Պոլիտեխնիկական ինստիտուտը, Սանկտ Պետերբուրգի Թատերական արվեստի պետական ակադեմիան։ Թատերական տարիներից մասնակցել է Ուրախների և հնարամիտների ակումբի խաղերին։

1990 թվականին Յուրի Ստիցկովսկու հետ ստեղծում է «Քաղցր կյանք»  թատերական դուետը, որը գոյատևեց մինչև 1992 թվականը, որից հետո ձուլվեց «Մասկի շոու» կոմիկական խմբին։
«Մասկի շոուի» նկարահանումների ժամանակ ծանոթացավ «Մագազին Ֆու»  եռյակին։ 1995 թվականին «Քաղցր կյանքը» և «Մագազին Ֆուն» միավորվեցին «Full House» խմբում։ Մի քանի հյուրախաղերից հետո որոշեցին ստեղծել իրենց հեռուստաշոուն, որը կոչվեց «Կալամբուր»։ 2001 թվականից, «Կալամբուրի» փակվելուց հետո նկարահանվում է կինոնկարներում և սերիալներում։

 Արտաքին հղումներ 
 Դերասանների Glory Models բազայում Ալեքսեյ Ագոպյանի պաշտոնական անկետան 

Կատեգորիա:Ուկրաինացի դերասաններ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Կատակերգուներ
Կատեգորիա:Ուկրաինացի հաղորդավարներ